الدارمي العراقي في الصداقه ولوفاء
لكم
حسدوني عندي اخوان مابيهم احنان
بس بل اسم خوان بلغدر ربحان
&&&
اربح وانا الخسران كل البنيته
يم خرب الطيبين صارت وصيته
&&&
شامت يشمر النار يكطف عداوه
ماعندي كلشي وياه زاهي بنقاوه
&&&
ثوبي الطويل يلوك لطفل يرضع
ولبسته بطيبين الكم هل اخضع
&&&
جرح الكبر بحشاي ماضنتي يطيب
جربه وتبدت ماي شيلمهة بجريب
&&&
الشيبه وسط الراس يشامت احجي
هذا البخت براس يسمع ويبجي
&&&
ماضحك سني بيوم خلصت بلهموم
وهذا انا هسه وياك ياخويه مهضوم
&&&
دله انا عد عيناك بمضيفك افتر
لشامت ونمام سجل يدفتر
&&&
مجبور اطيب الروح وصرخ ونه اسعر
جرحك غميج وياي يلصرت تشعر
&&&
الخوه ماتراد صارت عداوه
التمو عليه اليوم كلهم شقاوه
&&&
مذموم ارد عليك اسكت وكشفك
لناس اعصرك ثوبك بيدي ارد انشفك
&&&
اوهة امداهة الروح خاوت حيايه
تلدغ اكبال الناس كشفت الغايه
&&&
يامن يطم الروح كلش وكيحه
ذلوهة وسفه وعيب صارت ذبيحه
&&&
سمجه انا عد صياد بزهر مصيود
يحركني بنيران وعضامي الوكود
&&&
الهضم موش اليوم بلكتب مختوم
ومسجل بذرعان شمتت بلنجوم
&&&
طك صبري ما مليت بكلاس انا افتر
وبحلك اليسب الزين شربت تفتر
&&&
جربت اخوي وصاح مكدر اعينك
جا كلي هل عدوان شتكول اصينك
&&&
عكلي الشرف يا صاح والكلب غتره
جلبني يابن الناس عاشك العتره
&&&
بلعز اضلاً صيت مرتفع هل راس
مانزل صدك يوم للخوه ينداس
&&&
بصوت احس خوان خوتهم اصحيح
وبلسان اهم عدوان حربت مجاريح
&&&
الشاعر من ايلوذ بشعر ينخه
يتماطل الجلمات كلبه ويملخه
&&&
يمراوغ من اتكول انا ارد افيدك
والغدر صب نيشان هذا انا بيدك
&&&
ياخويه بالله عليك خليني اشيلك
خافن تشيل اعداك وصلت شليلك
&&&
يل تستر المكَشوف ومخرب الاوزان
حط لشعر عنوان وجلبه نسوان
&&&
ماتت تراهة الناس بس كَلب ينبض
والخوه صارت طين بس حجي اترعبض
&&&
فلش بعد بروح كل البنيته
لو فتشت بروح شنهو الجنيته
&&&
فتشت وسط الروح ماكو البنيته
خافن خذاه البين لو فلشيته
&&&
فلش بعد هلعين والكَلب وياك
شنهو اليضل يزين يركَض تلكاك
&&&
اشتم نسيم الهاب محلاته طاري
عذيبي ويرد الروح مابيعه شاري
&&&
اتمنه كرسي وياك وكَعد وحسك
ومرد جلاوي الزين خليني اجسك
&&&
دوشك انا بفركَاك وتغطه خواف
جلبني بالله وشوف يا حلو الاوصاف